П Р О Т О К О Л   № 19
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 05.10.2021 г.

Днес, 05.10.2021 г. /вторник/ от 16.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 
                        Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-13127/15.09.2021 г. от главния прокурор за кадрови промени в щата на съдебните служители в Районна прокуратура - Монтана.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

НЕ ВЪЗРАЗЯВА за извършване на трансформации на длъжности за съдебни служители в щата на Районна прокуратура - Монтана, както следва:
- 1 щ.бр. за длъжност „съдебен архивар“ в 1 щ. бр. за длъжност „съдебен деловодител“;
- 1 щ.бр. за длъжност „призовкар“ в 1 щ. бр. за длъжност „призовкар-чистач“;
- 3 щ.бр. за длъжност „съдебен секретар“ в 3 щ. бр. за длъжност „съдебен деловодител“.
МОТИВИ: Комисията не възразява на предложените трансформации предвид ниското съотношение магистрати/съдебни служители - 1:1 и данните за среднодневната натовареност на магистратите, които сочат тенденция към повишаване, поради което дейността на специализираната администрация е затруднена и недостатъчно обезпечена със съдебни деловодители.
Предложените трансформации не водят до промяна във възнагражденията и ангажирането на допълнителни финансови средства.

•	Изпраща на главния прокурор, по компетентност.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „призовкар“ в 1 /една/ щ.бр. за длъжност „съдебен деловодител“ в щата на Районна прокуратура – Монтана.
1.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен деловодител“ в Районна прокуратура – Монтана. 
МОТИВИ: Предвид ниското съотношение магистрати/съдебни служители - 1:1, и среднодневната натовареност на магистратите с тенденция към повишаване, дейността на специализираната администрация е затруднена и недостатъчно обезпечена със съдебни деловодители, и с оглед предстоящото заемане на свободни щатни бройки за магистрати, считаме за удачно увеличаване щата на съдебните деловодители с 2 щ. бр. – едната чрез трансформация на длъжност призовкар и разкриване на една нова длъжност за съдебен деловодител. 
Разликата в размера на възнаграждението на предложената за трансформиране щатна бройка и увеличението на щатната численост на съдебните служители в Районна прокуратура – Монтана ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 06.10.2021 г., за разглеждане и произнасяне. 

2. ОТНОСНО: Проект на Критерии за разпределяне на прокурорски помощници в структурата на Прокуратурата на Република България, в изпълнение на решение на Прокурорската колегия на ВСС по протокол № 8/13.03.2019 г.

Във връзка с проведеното съвместно заседание на Комисия “Съдебна администрация” към Прокурорската колегия на Висшия съдебен съвет и Комисия „Съдебна карта и натовареност на прокурорите и следователите” към Прокурорската колегия на Висшия съдебен съвет и приетите Критерии за разпределяне на прокурорски помощници в структурата на Прокуратурата на Република България,

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ИЗИСКВА от Прокуратурата на Република България да предостави на комисията всички постъпили предложения за увеличаване щатната численост с щ. бр. за длъжността „прокурорски помощник“ от прокуратурите в страната, за периода 2021 г. в най-кратък срок.
2.2. ИЗПРАЩА решението на главния прокурор, по компетентност.
2.3. ИЗПРАЩА запитване до дирекция „Бюджет и финанси“ относно финансовите възможности за разкриване на нови щ. бр. за длъжността „прокурорски помощник“ в ПРБ за 2021 г.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА